Medobčinsko društvo invalidov Novo mesto

Rehabilitacijsko letovanje v Izoli
2022-05-09 - 2022-05-15
Vabimo vas na rehabilitacijsko letovanje v Izoli, ki bo potekalo od 9. 5. 2022 do 15. 5. 2022. Program rehabilitacije vključuje dihalne vaje, merjenje sladkorja in pritiska, jutranjo telovadbo ter raznolik animacijski program.
Cena letovanja znaša 308€, doplačilo za enoposteljno sobo pa 64€. Prevoz do lokacije se plača posebej.
Prijave so mogoče do zasedenosti kapacitet. Prijave zbira ga. Marinka Hlade na telefonski številki 031475222, ali preko kontaktnega obrazca na spletne strani društva.

Izlet - Brioni in Žminj
2022-05-07
Prijetno razpoloženi se boste 7. 5. 2022 ob 6:00 uri zapeljali po avtocesti mimo Izole, Portoroža in Kopra do mejnega prehoda s Hrvaško. Nadaljevali boste proti Rovinju in naredili postanek pri Limskem kanalu. Imenujejo ga tudi Limski zaliv ali Limski fjord in je okoli 9 km dolg in povprečno 600 m širok zaliv na zahodni obali Istre med Porečem in Rovinjem. Limski kanal je pravzaprav potopljen del Limske doline, ki se nadaljuje v notranjost Istre kot kraška dolina, v katero se občasno izliva potok Lim. Na prehodu s kopnega v morje, kjer se zaliv združi s cesto Koper-Pulj, ima Limski zaliv karakterističen izgled kanjona s stenami, visokimi okoli 100 m. Stene pa se počasi spuščajo in imajo pri vhodu v zaliv višino okoli 20 m. Poraščene so s sredozemskim grmičevjem. Po foto postanku nadaljevanje do Fažane, kjer se boste vkrcali na ladjo, ki vas bo popeljala do otoka VELIKI BRION, največjega otoka brionskega arhipelaga. S turističnim vlakcem bomo brzeli po otoku mimo velikih starih oljk, skozi veličasten drevored do safari parka, kjer se boste srečali s številnimi eksotičnimi živalmi, ki jih je od tujih državnikov dobil v dar Tito. Obiskali boste bizantinski kastrum, ostanke rimske vile v zalivu Verige, se zapeljali mimo Titovih vil in rezidenc, …
Na Brionih se je čas ustavil s Titovo smrtjo in še dan danes je njihova podoba takšna kot je bila desetletja nazaj, le golf igrišča oznanjajo prihod novih dni. Četudi vas bo zelenje otoka vabilo in mamilo, da se mu predate še za kakšno uro, se boste vkrcali na ladjico ter v Fažani okoli 14:30 ure na avtobus. Zapeljali se boste do vasice Žminj, kjer boste obiskali tipično istrsko turistično kmetijo. V značilni istrski narodni noši vam bodo ponudili aperitiv in vas pogostili s poznim istrskim kosilom. Vse skupaj boste zalili z nekaj kozarčki vina. Pesem bo kar sama uhajala iz grla. Za ples in pravo vzdušje bo poskrbel glasbenik z istrskimi in dalmatinskimi zimzelenimi melodijami. Prijetno razpoloženje in dobro voljo boste prenesli na avtobus, ki vas bo zapeljal proti domu, kamor prispete do 20. ure
CENA: 65€/ najmanj 45 potnikov; 75€/najmanj 35 potnikov
CENA VKLJUČUJE:

prevoz s sodobnim turističnim avtobusom,
cestnino in parkirnino
prevoz z ladjo Fažana – Brioni in nazaj
vstopnino v NP Brioni z vodenim ogledom (ogled Brionov traja 4 ure)
bogato pozno kosilo S PIJAČO na kmečkem turizmu z glasbo za ples,
vodnik z licenco
osnovno nezgodno zavarovanje
organizacijo izleta

Prijava direktno pri Marinki Hlade, na telefonski številki 031 475 222. Prijave do 29. 4. 22.

Merjenje pritiska, sladkorja, holesterola in trigliceridov
2022-04-11 09:00 - 11:00 UTC
Člane društva obveščamo, da bomo v letu 2022 nadaljevali z zdravstveno dejavnostjo za svoje člane; to je merjenje pritiska, sladkorja, holesterola in trigliceridov vsak 2. ponedeljek v mesecu od 9:00 do 11:00.

Vabilo na redni letni zbor
2022-03-31 11:00
Člane društva vabimo na redni letni zbor, ki bo 31.3. 2022, v gostišču »Na Loki« v Novem mestu, ob 11-i uri.
Za udeležbo se je potrebno prijaviti na sedežu društva do srede, 30.3.2022 do 12-ih.
Pri prijavi je potrebno vplačati 5 € kotizacije za hrano in prostor.
Preverite dnevni red rednega letnega zbora tukaj.

Okrevanje v termah
2022-03-13 - 2022-03-20
Zaradi trenutnih negotovih razmer v BIH je okrevanje v termah odpovedano. Iščemo novo lokacijo in vas o izbiri in terminu obvestimo takoj, ko bo na voljo več informacij.
Okrevanje v termah Ilidža (Sarajevo), 13.3.-20.3., cena 340€, do 6 terapij + tujina zavarovanje (7€).
GSM kontakt za prijavo: 031 475 222 (Ga. Hlade Marinka)
Prijave do 21.2.2022

Delavnica: IZDELOVANJE VELIKONOČNE DEKORACIJE
2022-02-28 - 2022-03-07
Na delavnico se lahko prijavijo udeleženci, ki izpolnjujejo pogoje navedene v 4 členu. Rok za prijavo je do 10. 8. 2022 na sedežu društva.
